C 233/32
HR
Službeni list Europske unije
16.6.2022.
Ovi tarifni podbrojevi isključuju rasvjetne lance koji nisu prvenstveno namijenjeni za ukrašavanje božićnog drvca, nego za razne dekorativne svrhe tijekom cijele godine, primjerice za ukrašavanje kuća, balkona, mjesta vjenčanja, vrtova ili manjih predmeta kao što su vijenci, lončanice ili stolovi.
Isto tako, ovim podbrojevima nisu obuhvaćeni rasvjetni lanci s motivima bundeva ili srca jer takvi proizvodi nisu povezani s Božićem.
Primjeri proizvoda koje se razvrstava u podbroj 9405 4x kao ‚ostale električne svjetiljke i rasvjetna tijela’:
Zavjesa od LED žaruljica u obliku girlande (različitih duljina) izrađena od dva izolirana električna kabela, s nizovima različitih duljina (30-70 cm) koji sa girlande vise na razmacima od približno 15 cm.
Nizovi ukupno imaju približno 200 LED izvora svjetlosti.
Girlanda je opremljena priključnim kablom i transformatorom.
Rasvjetni lanac s mikro LED žaruljicama, ukupne duljine 240 cm, koji se sastoji od metalne žice i 40 izvora svjetlosti međusobnog razmaka 5 cm, napajan baterijom.
Rasvjetni lanac s mikro LED žaruljicama, ukupne duljine 860 cm (od čega je 500 cm priključni kabel), koji se sastoji od metalne žice i 360 izvora svjetlosti međusobnog razmaka 1 cm.
Rasvjetni lanac je opremljen transformatorom.”